open-index/open-wikipedia-markdown huggingface dataset:
Балыҡлыкүл

**Балыҡлыкүл** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 417 кеше.
Почта индексы — 453473, ОКАТО коды — 80205802001.

## Географик урыны

* Район үҙәгенә тиклем (Талбазы): 9 км
* Яҡындағы тимер юл станцияһы (Аҡкүл): 39 км.

## Тарихы
Балыҡлыкүл ауылы 1756 йылда, мишәрҙәр меркет-меңлеләр менән ер һатып алыу килешеүен төҙөгәс, барлыҡҡа килә.  Типтәрҙәр, үҙ сиратында, 1758 һәм 1762  йылдарҙа аҫаба башҡорттар менән килешеү төҙөй. XIX быуат уртаһында 57 йортта 391 мишәр һәм типтәр иҫәпләнә. Бынан тыш, хеҙмәтле татарҙар ҙа теркәлгән. 

1865 йылда Балыҡлыкүл исемле  2 ауыл  теркәлгән: беренсеһендә 100 йортта 625 кеше йәшәгән (2 мәсет, училище, һыу тирмәне булған); икенсеһендә 45 йортта — 386 кеше (мәсет, училище булған). Игенселек, малсылыҡ, урман кәсептәре менән шөғөлләнгәндәр. 1906 йылда 3 ауыл теркәлгән: 1‑се Былыҡлыкүлдә 486 кеше йәшәгән (мәсет, мөгәзәй булған); 2‑се Балыҡлыкүлдә — 628 кеше (мәсет, бакалея кибете, мөгәзәй булған); 3‑сө Балыҡлыкүлдә — 765 кеше (мәсет, бакалея кибете булған). 20 быуаттың 30‑сы йылдарынан башлап ауылдар бергә иҫәпкә алына.

## Хәҙерге осор
Балыҡлыкүл ауылы — административ үҙәк. Ауылда башланғыс мәктәп—балалар баҡсаһы, фельдшер‑акушерлыҡ пункты, мәҙәниәт йорто, китапхана бар.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

1906 йылда 1879 кеше иҫәпләнгән. 
;Милли состав
Бөтә Рәсәй халыҡ иҫәбен алыу (2002) мәғлүмәте буйынса — күпселек татарҙар (93 %) йәшәй.

## Урамдары

* Киров урамы ()
* Тыныслыҡ урамы ()
* Йырын урамы ()
* Совет  урамы ()
* Хеҙмәт урам ()
* Үҙәк  урам ().

## Билдәле шәхестәре
* Аритҡолов Дәүләт Шаһи улы (5 май 1901 йыл — 23 февраль 1943 йыл) — Граждандар һуғышында ҡатнашҡан һәм Бөйөк Ватан һуғышында батырҙарса һәләк булған яугир.
* Исмәғилев Ғәләү Сиражетдин улы (3 июль 1918 йыл — 16 март 1995 йыл) — философ. Философия фәндәре кандидаты (1955). БАССР-ҙың атҡаҙанған фән эшмәкәре (1977). Бөйөк Ватан һуғышында ҡатнашыусы. Ҡыҙыл Йондоҙ ордены кавалеры. Юғары мәктәп уҡытыусыһы.

## Видеояҙмаларҙа
*  Зубаировы (Аургазинский район,д. Балыклыкуль)
* Установка минарета в мечеть д.Балыклыкуль Аургазинского р/на
## Иҫкәрмәләр

## Һылтанмалар
* 1816 йылғы ревизия материалдары
* 1818-1834 йылғы ревизия материалдары
* 1850 йылғы ревизия материалдары
* Асфандияров А. З. История сел и деревень Башкортостана и сопредельных территорий  
* 

## Сығанаҡтар
Бишҡайын (Ауырғазы районы)

**Бишҡайын** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 1150 кеше.
Почта индексы — 453485, ОКАТО коды — 80205807001.

## Тарихы
Бишҡайын ауылы XVIII быуат уртаһында барлыҡҡа килә, 1770 йылда Ҡазан губернаһының Чебоксар өйәҙе Шырға улусынан яңы суҡындырылған сыуаштар (3-сө, 1-се ауылдар, Ябай һәм Иҫке Йәнгилдиндар, Кәнйәр улусы Тинһариндары, Байғоловтар, 1-се һәм 2-се Торуновтар, Турун улусы Исаковтар һәм Ильясовтар) нигеҙ һала, унда V ревизия буйынса 200-гә тиклем сыуаш иҫәпләнә. Был ауыл халҡы яңы тораҡ пункттарға нигеҙ һала. XVIII быуат аҙағында 15 ғаилә Миңлеяр Биксуринға ҡараған Өфө өйәҙе Подлесный Ключ ауылына  күсенә. 1865 йылда 127 йортта — 794 кеше. Игенселек, малсылыҡ, умартасылыҡ, сана, тәгәрмәс һәм туғын яһау менән шөғөлләнгәндәр. Шулай уҡ ылаусылыҡ менән шөғөлләнгәндәр.  6 һыу тирмәне булған; улус идараһы урынлашҡан.
## Ауылдың XX быуаттағы һәм бөгөнгө үҫеше
1906 йылда сиркәү (1902 йылда төҙөлгән), башҡа милләттәр өсөн мәктәп, тимерлек, 4 һыу тирмәне, шарап һәм 4 бакалея кибете, мөгәзәй теркәлгән;

## Хәҙерге осор
Бишҡайын ауылы — административ үҙәк. Ауылда Бишҡайын урта мәктәбе, балалар баҡсаһы, амбулатория, мәҙәниәт йорто (“Белая берёза” сыуаш халыҡ йырҙары хоры), китапхана бар.
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

1906 йылда 1560 кеше йәшәгән. 
;Милли состав
Бөтә Рәсәй халыҡ иҫәбен алыу (2002) мәғлүмәте буйынса — күпселек сыуаштар йәшәй.

## Географик урыны
Бишҡайын йылғаһы (Ағиҙел йылғаһы бассейны) буйында урынлашҡан
* Район үҙәгенә тиклем (Талбазы): 20 км
* Яҡындағы тимер юл станцияһы (Аҡкүл): 9 км

Ауырғазы районы Бишҡайын ауылы.jpg
Ауырғазы районы Бишҡайын.jpg


## Урамдары

* 8 Март урамы ()
* Күсмә урам ()
* Ҡамышлы урамы ()
* Тимерлек урам ()
* Һөнәрселек урамы ()
* Урман урам ()
* Йәштәр урамы ()
* Беренсе Май урамы ()
* Баҫыу урамы ()
* Пролетар урамы ()
* Баҡса урамы ()
* Себер урамы ()
* Урал урамы ()
* Мәктәп урамы ()
* Үҙәк урам ()
* Шоссе  урамы ()

## Тәбиғәт ҡомартҡылары
Бишҡайын мәмерйәһе — карст мәмерйәһе, аҫҡы пермдең көңгөр ярусы гипстарында барлыҡҡа килгән. Тоҡҡа оҡшаш, сикләнгән, 2 залдан тора. Тәүгеһенең оҙонлоғо 10 м, киңлеге 8 м.

## Видеофильмдарҙа
* Бишкаин

## Тирә-яҡ мөхит
* Бишҡайын йылғаһы
* Ҡарасйылға күле
## Иҫкәрмәләр

## Һылтанмалар
* 1816 йылғы ревизия материалдары
* 1818-1834 йылғы ревизия материалдары
* Асфандияров А. З. История сел и деревень Башкортостана и сопредельных территорий  
* 
*

## Сығанаҡтар
Болотин (Ауырғазы районы)

**Болотин** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 281 кеше.
Почта индексы — 453489, ОКАТО коды — 80205852005.

## Географик урыны
Соҡат йылғаһы (Өршәк йылғаһы бассейны) буйында урынлашҡан.
* Район үҙәгенә тиклем (Талбазы): 24 км
* Ауыл Советы үҙәгенә тиклем (Туҡай): 4 км
* Яҡындағы тимер юл станцияһы (Аҡкүл): 48 км.

## Тарихы
Ауылға 1891 йылда Стәрлетамаҡ өйәҙендә ер биләүсе Болотниковта Курск һәм Чернигов губернаһынан күсеп килеүселәр Болотников ширҡәте булараҡ нигеҙ һала. 1896 йылда күскенселәрҙең бер өлөшө башҡорттарҙан сиктәш ерҙәрҙе һатып ала һәм Яңы Покровка ауылына нигеҙ һала. 1896 йылда Болотников ширҡәте ауылы һәм Яңы Покровка булараҡ бергә иҫәпкә алынған, 88 йортта 663 кеше йәшәгән. Мөгәзәй булған. 1906 йылда Болотников ширҡәтендә 426 кеше иҫәпкә алынған (2 бакалея кибете, мөгәзәй билдәләнгән); 20 быуаттың 20‑се йылдарынан алып хәҙерге исеме менән йөрөтөлә.

## Хәҙерге осор
Ауылда башланғыс мәктәп-балалар баҡсаһы, фельдшер‑акушерлыҡ пункты, клуб бар.
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**
 
;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — урыҫтар (57 %).

## Урамдары
* Завод урамы  
* Төп урам  
* Үҙәк урам  

## Билдәле шәхестәре
* Малахов Михаил Андреевич (20.10.1923—6.11.1988), Бөйөк Ватан һуғышында ҡатнашҡан яугир, айырым сапер батальонының сапер-разведчигы, гвардия ефрейторы. Дан орденының тулы кавалеры.

## Рәсемдәр
200px

## Иҫкәрмәләр

## Һылтанмалар
* 

## Сығанаҡтар
Үрге Бәгәнәш

**Үрге Бәгәнәш** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 95 кеше.
Почта индексы — 453492, ОКАТО коды — 80205834003.

## Тарихы
XVIII һәм XIX быуаттарҙа Үрге Бәгәнәш Бәгәнәш-Әбүкән тип атала. Һуңынан Түбәнге Бәгәнәш-Әбүкән исеме менән ике ауыл барлыҡҡа килә, унда типтәрҙәр, сыуаштар, башҡорттар йәшәгән. Бәгәнәш — этнонимға әйләнгән - улус исеменә әйләнгән антропоним. Эш шунда: Мең улусы 1671 йылда 11 ырыу-ҡәбиләгә бүленгән булған. Уның тарҡалыуы артабан да дауам итә. 7203 йылда мосолман календары (—5508=1695 г.) Теләш ауылы кешеһе Теләш Бәгәнәшев  Бәгәнәш-Мең улусының аҫаба башҡорттары өсөн иҫәп буйынса яңы 12-се Мең улусының тыуыуын раҫлаусы грамота ала. Күренеүенсә, Теләш Бәгәншевтың атаһы тархан була. Ғаиләләр төркөмө уның улы Теләш ваҡытында барлыҡ меңдәрҙән айырылып сыға һәм үҙенең улусын ойоштора. Бәгәнәш исеме яңы улусҡа бирелә. Теләш ауылы  һуңынан тархан Теләш Бәгәнәш исеме менән яңы Бәгәнәш исемен алған, тип күҙаллана. Артабан ул Бәгәнәш Әбүкән була. Әбүкән шулай уҡ антропоним. Был улустың аҫаба ер биләүсеһе Әбүкән Исмәғилов XVIII быуаттың  70-се йылдарындағы сығанаҡтары буйынса билдәле.

Малсылыҡ, игенселек, умартасылыҡ менән шөғөлләнгәндәр. Мәсет, училище, һыу тирмәне булған. 1906 йылда мәсет, тимерлек теркәлгән. 20 быуат башынан хәҙерге исемен йөрөтә.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

## Географик урыны

* Район үҙәгенә тиклем (Талбазы): 32 км
* Ауыл советы үҙәгенә тиклем (Семёнкин): 7 км
* Яҡындағы тимер юл станцияһы (Стәрлетамаҡ): 37 км

## Урамдары
* Үҙәк урам ()

## Иҫкәрмәләр

## Һылтанмалар
* 1795 йылғы ревизия материалдары
* 1850 йылғы ревизия материалдары
* 

## Сығанаҡтар
Веселовка (Ауырғазы районы)

**Веселовка** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 77 кеше.
Почта индексы — 453484, ОКАТО коды — 80205849002.

## Тарихы
Ауыл тораҡ пунктының *ауыл* статусын ҡасаба Башҡортостан Республикаһының 2005 йылдың 20 июлендәге «Тораҡ пункттарҙың ойошторолоуы, берләшеүе, бөтөрөлөүе һәм статусының үҙгәреүе, административ үҙәктәрҙең күсерелеүе менән бәйле Башҡортостан Республикаһының административ-территориаль ҡоролошона үҙгәрештәр индереү тураһында»,   211-з һанлы Законына ярашлы ала, ст.1:
6. Тораҡ тибын ауыл тип билдәләп, түбәндәге тораҡ пункттарҙың статусын үҙгәртергә: 
5) Ауырғазы районында:…
м) Терәпә ауыл Советы Веселовка ҡасабаһының
## Этимологияһы
Ауылдың атамаһы Веселов фамилияһынан алынған.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — сыуаштар (92 %).

## Географик урыны

* Район үҙәгенә тиклем (Талбазы): 24 км
* Ауыл советы үҙәгенә тиклем (Терәпә): 4 км
* Яҡындағы тимер юл станцияһы (Аҡкүл): 13 км.

## Урамдары
* Урман урамы  ()
* Үҙәк урам  ()

## Иҫкәрмәләр

## Һылтанмалар
## Әҙәбиәт
* 

## Сығанаҡтар
Борисовка (Ауырғазы районы)

**Борисовка** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 5 кеше.
Почта индексы — 453472, ОКАТО коды — 80205810005.

## Тарихы
Борисовка ауылына 1911 йылда урыҫ күскенселәре нигеҙ һала. Революцияға тиклем бында земство училищеһы була. 1920 йылда ауылда етем балалар приюты асыла. Быҙауяҙ районының Кесе Ибрай ауыл Советына ҡараған.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — урыҫтар (100  %).

## Географик урыны

* Район үҙәгенә тиклем (Талбазы): 12 км
* Ауыл советы үҙәгенә тиклем (Кесе Ибрай): 5 км
* Яҡындағы тимер юл станцияһы (Аҡкүл): 30 км.

## Урамдары
* Үҙәк урам  ()

## Иҫкәрмәләр

## Әҙәбиәт
## Һылтанмалар
Үрге Ләкәнде

**Үрге Ләкәнде** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 72 кеше.
Почта индексы — 453499, ОКАТО коды — 80205828002.

## Географик урыны

* Район үҙәгенә тиклем (Талбазы): 27 км
* Ауыл советы үҙәгенә тиклем (Татар Нуғаҙағы): 4 км
* Яҡындағы тимер юл станцияһы (Нуғаҙаҡ): 4 км
## Тарихы
Ләкәнде ауылының *Үрге Ләкәнде* ауылы 1783 йылдан, IV  рәүиз йылынан, ә Түбәнге Ләкәнде  1786 йылдан билдәле. Беренсе ауылға, Үрге Ләкәнде ауылына типтәрҙәр нигеҙ һала, ә икенсеһенә - Дыуан-Табын улусы аҫабалары менән керҙәшлек килешеүе буйынса мишәрҙәр нигеҙ һала. Үрге Ләкәнде ауылында, барлыҡҡа килеү мәлендә 12 кеше була. 1834 йылда Түбәнге Ләкәнде ауылында типтәрҙәр һаны 200 кеше иҫәпләнә.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - башҡорттар (65 %), татарҙар (35 %).

## Урамдары
* Йондоҙ урамы  ()

## Видеояҙмаларҙа
* деревня Верхние Леканды

## Иҫкәрмәләр

## Һылтанмалар
* 1816 йылғы ревизия материалдары
* 1818-1834 йылғы ревизия материалдары
* 1834 йылғы ревизия материалдары
* 1850 йылғы ревизия материалдары
* Асфандияров А. З. История сел и деревень Башкортостана и сопредельных территорий  

## Әҙәбиәт
* Асфандияров А. З. История сел и деревень Башкортостана. Кн. 9. Уфа: Китап, 2001,стр.55
Ғүмәр (Ауырғазы районы)

**Ғүмәр** () — Башҡортостандың Ауырғазы районындағы ауыл. 2009 йылдың 1 ғинуарына ҡарата халыҡ һаны 92 кеше.
Почта индексы — 453495, ОКАТО коды — 80205843002.

## Тарихы
Ауылға 1912 йылда Салтыҡов Ғүмәр Яңауыл исеме менән бүлендек ауыл булараҡ нигеҙ һала. Уның менән бергә Түрһәғәҙе ауылынан 30 йорт күсенеп ултыра.  20‑се йылдарҙан алып хәҙерге исемен йөрөтә. Стәрлетамаҡ кантонының Өршәк-Мең һәм Яңы Степановка улустары составына инә.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — башҡорттар (98 %).

## Географик урыны
Түрһәғәҙе йылғаһы (Ауырғазы йылғаһы ҡушылдығы) буйында урынлашҡан.
* Район үҙәгенә тиклем (Талбазы): 13 км
* Ауыл советы үҙәгенә тиклем (Таштамаҡ): 2 км
* Яҡындағы тимер юл станцияһы (Аҡкүл): 43 км
## Урамдары
* Туҡаев урамы  ()
* Хоҙайбирҙин урамы  ()

## Билдәле шәхестәре
* Ишемғолов Марат Баязит улы (29 август 1948 йыл — 24 сентябрь 2013 йыл) — хужалыҡ һәм дәүләт эшмәкәре, 2001—2013 йылдарҙа Ауырғазы районы хакимиәте башлығы. Рәсәй Федерацияһының һәм Башҡортостан Республикаһының атҡаҙанған ауыл хужалығы хеҙмәткәре, Башҡортостандың халыҡ мәғарифы отличнигы (1996), Салауат Юлаев ордены кавалеры (2010). Ауырғазы районының Ғәлимйән Ибраһимов исемендәге премияһы лауреаты (2011).
* Яҡупова Ғиффәт Хәниф ҡыҙы (15 декабрь 1923 йыл — 2013 йыл) — педагогик хеҙмәт ветераны, Ленин ордены кавалеры.

## Иҫкәрмәләр

## Сығанаҡтар
*
Дүртөйлө (Ауырғазы районы)

**Дүртөйлө** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 349 кеше.
Почта индексы — 453474, ОКАТО коды — 80205831007.

## Тарихы
VI ревизия 1811 йылда ауыл халҡын милли яҡтан ныҡ ҡатнаш итеп күрһәтә — 211 аҫаба башҡорт,  48 керҙәш башҡорт, Күҙәк, Әтекәй ауылдарынан килгән 88 типтәр. VII рәүиз ваҡытында Иҫке Төрөмбәттә 77 кеше йәшәгән 13 йорт иҫәпләнә. 20 быуат уртаһында 373 кеше йәшәй, 23 керҙәш иҫәпләнә. Игенселек, яңы өлкә булараҡ, Меркет-Мең улусы халҡында яй юл яра. 1842 йылда 116 кешегә 48 бот ужым, 360 бот ярауай иген сәселә  

Дүртөйлө ауылы 2007 йылдың 10 сентябренә тиклем Иҫке Төрөмбәт тип атала.

## Этимологияһы
Төрөмбәт ауылы Меркет-Мең улусы сотнигы Төрөмбәт Ырыҫҡоловтың исеме менән аталған. Уның исеме менән Иҫке Төрөмбәт (хәҙер Дүртөйлө ауылы) һәм Яңы Төрөмбәт ауылдары атала. Сотник үҙе XVIII быуаттың 60-сы йылдарындағы сығанаҡтарҙа телгә алына.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — татарҙар (94 %).

## Географик урыны

* Район үҙәгенә тиклем (Талбазы): 11 км
* Ауыл советы үҙәгенә тиклем (Яңы Кәлсер): 7 км
* Яҡындағы тимер юл станцияһы (Аҡкүл): 41 км.

## Урамдары
* Гагарин урамы  ()
* Ленин урамы  ()
* Совет урамы  ()
* Шишмё урамы  ()

## Иҫкәрмәләр

## Һылтанмалар
* 
*
Ермолаевка (Ауырғазы районы)

**Ермолаевка** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 3 кеше.
Почта индексы — 453485, ОКАТО коды — 80205872002.

## Тарихы
Ермолаевка ауылын Ҡарамалы тип тә йөрөткәндәр. Ул ҙур булмаған. XX быуаттың 20-се йылдарында 23 йортта 126 кеше генә йәшәгән.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — сыуаштар (100 %).

## Географик урыны

* Район үҙәгенә тиклем (Талбазы): 20 км
* Ауыл Советы үҙәгенә тиклем (Сыуаш-Ҡарамалы): 8 км
* Яҡындағы тимер юл станцияһы (БелоеОзеро): 17 км

## Урамдары
Шартлы урам ()
## Иҫкәрмәләр

## Һылтанмалар
* 

## Сығанаҡтар
Зәйет (Ауырғазы районы)

**Зәйет** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 178 кеше.
Почта индексы — 453484, ОКАТО коды — 80205849003.

## Тарихы
Мишәр ауылы Зәйет 1634 йылда Бишауыл-Табын улусы аҫабалары менән керҙәшлек килешеүе буйынса барлыҡҡа килә. VIII рәүиз буйынса мишәрҙәр 53 кеше иҫәпләнә. Шул уҡ шарттарҙа XVIII быуат аҙағында типтәрҙәр ҙә күсеп ултыра. 1783 йылғы IV ревизия рәүиз типтәрҙәрҙән егерме кешене асыҡлай.

1865 йылда Зәйеттә (Күҙйылғала) 41 йортта 231 кеше йәшәгән. Игенселек, малсылыҡ, умартасылыҡ, урман кәсебе менән шөғөлләнгәндәр. Мәсет, һыу тирмәне булған.

## Ауылдың XX быуаттағы һәм бөгөнгө үҫеше
1906 йылда мәсет, 2 тирмән, бакалея кибете, мөгәзәй теркәлгән.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (42 % %).

## Географик урыны
Күҙйылға йылғаһы (Ағиҙел йылғаһы бассейны) буйында урынлашҡан.
* Район үҙәгенә тиклем (Талбазы): 23 км
* Ауыл советы үҙәгенә тиклем (Кузъелга): 1 км
* Яҡындағы тимер юл станцияһы (Аҡкүл): 16 км

## Урамдары
* Йәштәр урамы ()
* Йырын урамы ()
* Күл урамы ()
* Йылға урамы ()
* Үҙәк урам ()

## Иҫкәрмәләр

## Һылтанмалар
* 1834 йылғы ревизия материалдары
* 1816 йылғы ревизия материалдары
* Асфандияров А. З. История сел и деревень Башкортостана и сопредельных территорий  
*

## Сығанаҡтар
Ибрай (Ауырғазы районы)

**Ибрай** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 36 кеше.
Почта индексы — 453486, ОКАТО коды — 80205819002.

## Географик урыны

* Район үҙәгенә тиклем (Талбазы): 14 км
* Ауыл советы үҙәгенә тиклем (Кәбәс): 5 км
* Яҡындағы тимер юл станцияһы (Аҡкүл): 23 км

## Тарихы
Ибрай ауылы 1747 йылда, Меркет-Мең улусы башҡорттары менән ерҙе ҡуртымға алғанда барлыҡҡа килә. Мишәрҙәрҙең 2 ғаиләһе ошонда уҡ аҫаба башҡорттарҙан 1794 йылғы килешеү буйынса һатып алынған ерҙә йәшәгән. XIX быуат башында Ибрай ауылында Түбәнге Новгород губернаһынан хеҙмәтле татарҙар һанап кителгән. VIII ревизия буйынса мишәрҙәр барлығы 21 кеше, типтәрҙәр 40 ир-ат булған. 1859 йылда X ревизия халыҡтың артыуын асыҡлай: ике йортта мишәрҙе һәм 12 йортта  154 типтәрҙе теркәй. Игенселек, малсылыҡ, урман кәсептәре менән шөғөлләнгәндәр. Мәсет, училище булған. 1906 йылда мәсет, мәктәп, 2 бакалея кибете, мөгәзәй теркәлгән. 20‑се йылдарҙан  хәҙерге исемен йөрөтә.

## Этимологияһы
Ауыл Ләкәнде ауылында тыуған үҙенең нигеҙ һалыусыһы Ибрай Теребаевтың (1719—1784) исемен йөрөтә.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

1920 йылда 1040 кеше йәшәгән. 
;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (100 процент).

## Урамдары
* М.Ғафури урамы  ()

## Шәхестәр
* Әнүәр Кәримов (1921-1961), хәрби осоусы.

## Иҫкәрмәләр

## Һылтанмалар
* 1816 йылғы ревизия материалдары
* 1818-1834 йылғы ревизия материалдары
* Асфандияров А. З. История сел и деревень Башкортостана и сопредельных территорий
Ишле (Ауырғазы районы)

**Ишле** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 884 кеше.
Почта индексы — 453471, ОКАТО коды — 80205816001.
 
## Географик урыны

* Район үҙәгенә тиклем (Талбазы): 19 км
* Яҡындағы тимер юл станцияһы (Аҡкүл): 43 км

## Тарихы
Ишле ауылында типтәрҙәр  Меркет-Мең улусы башҡорттары менән килешеү буйынса 1747 йылда төпләнә. Яһаҡлы татарҙар дүртенсе ревизиянан һуң билдәле була (19 кеше). Киләһе ревизиянан һуң бында хеҙмәтле татарҙар ҙа йәшәүе асыҡланған. 113 кеше Түбәнге Новгород наместниклығының Сергач өйәҙе Яндовищи һәм Ключищи ауылдарынан күсеп килгән. X ревизия 75 йортта 496 керҙәште асыҡлай. 1773—1775 йылғы Крәҫтиән һуғышында Ишле ауылынан 65 кеше  ҡатнаша.

1865 йылда Ишле исеме менән 2 ауыл теркәлгән: береһендә 93 йортта 767 кеше йәшәгән, икенсеһендә 48 йортта — 608 кеше, ике ауыл халҡы ла игенселек, малсылыҡ, урман кәсептәре менән шөғөлләнгәндәр (беренсеһендә мәсет, училище, 3 һыу тирмәне булған, икенсеһендә  мәсет, училище, почта станцияһы булған). 19 быуат аҙағында был ауылдар бергә иҫәпкә алына. 1906 йылда 2 мәсет, земство дауаханаһы, сауҙа рәттәре, 4 бакалея кибете, мөгәзәй булған. 1920 йылда Ишле (1‑се һәм 2‑се Ишле) булараҡ теркәлгән. 50‑се йылдарҙа ауыл 20 быуаттың 30‑сы йылдарында нигеҙ һалынған Ишле дауаханаһы һәм Ишле МТС‑ы ҡасабалары менән ҡушыла.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли состав
Бөтә Рәсәй халыҡ иҫәбен алыу (2002) мәғлүмәте буйынса — күпселек татарҙар (89 %) йәшәй.

## Ревизия материалдары
1850 йылда һәм 1834 йылда Ишле ауылында ла рәүиз (ревизия) үткәрелә һәм уның материалдары Башҡортостандың Милли архивында һаҡлана.

## Урамдары

* Ғафури урамы  ()
* Ибраһимов урамы  ()  
* Ленин урамы  ()
* Урман урамы  ()
* Болон урамы  ()
* Йәштәр урамы  ()  
* Күпер урамы  ()
* Октябрь урамы  ()
* Беренсе Май урамы  () 
* Баҫыу урамы  ()
* Совет урамы  () 
* Ҡояш урамы  ()
* Төҙөлөш урамы  ( 
* Фрунзе урамы  ().

## Билдәле кешеләре
* Зөбәйеров Әмин (Абдулла) Фәхретдин улы (18 март 1891 йыл — 23 май 1963 йыл) — башҡорт театр актёры. РСФСР-ҙың (1949) һәм Башҡорт АССР-ының (1935) халыҡ артисы. Ленин (1949) һәм ике Хеҙмәт Ҡыҙыл Байраҡ ордендары (1944, 1955) кавалеры.
* Сафин Ғәтфән Ғизетдин улы (20 май 1920 йыл — 15 июнь 2012 йыл) — ауыл хужалығы алдынғыһы, Бөйөк Ватан һуғышында ҡатнашыусы. БАССР-ҙың Ауырғазы районы «Үҙән» колхозының комплекслы бригадаһының элекке тракторсыһы. Социалистик Хеҙмәт Геройы.
## Иҫкәрмәләр

## Һылтанмалар
* 1834 ревизия материалдары
* 1850 ревизия материалдары
* Асфандияров А. З. История сел и деревень Башкортостана и сопредельных территорий  
* 

## Сығанаҡтар
Ивановка (Ауырғазы районы)

**Ивановка** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 83 кеше.
Почта индексы — 453483, ОКАТО коды — 80 205 804 002.

## Тарихы
Ушаковтың крәҫтиәндәре крепостной хоҡуҡ бөтөрөлгәндән һуң ер бүлемдәренән баш тарта, күпселеге мещан ҡатламына күсерелә. Бер өлөшө бер нисә алпауыттан ер һатып ала. Улар Ивановка ауылына нигеҙ һала.  XX быуат аҙағында 111 йорт иҫәпләнә.

Ауыл тораҡ пунктының *ауыл* статусын ҡасаба Башҡортостан Республикаһының 2005 йылдың 20 июлендәге «Тораҡ пункттарҙың ойошторолоуы, берләшеүе, бөтөрөлөүе һәм статусының үҙгәреүе, административ үҙәктәрҙең күсерелеүе менән бәйле Башҡортостан Республикаһының административ-территориаль ҡоролошона үҙгәрештәр индереү тураһында»,   211-з һанлы Законына ярашлы ала, ст.1:
6. Тораҡ тибын ауыл тип билдәләп, түбәндәге тораҡ пункттарҙың статусын үҙгәртергә: 
5) Ауырғазы районында:…
у) Баты ауыл Советы Ивановка ҡасабаһының

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — сыуаштар (97 % %).

## Географик урыны

* Район үҙәгенә тиклем (Талбазы): 14 км
* Ауыл советы үҙәгенә тиклем (Көйәҙебаш): 2 км
* Яҡындағы тимер юл станцияһы (Аҡкүл): 14 км

## Урамдары
* Космонавтар урамы ()
* Күл урамы ()
* Үҙәк урам ()

## Иҫкәрмәләр

## Һылтанмалар
* 

## Әҙәбиәт
Кәбәс (Ауырғазы районы)

**Кәбәс** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 289 кеше.
Почта индексы — 453486, ОКАТО коды — 80205819001.

## Тарихы
Кәбәс ауылы 1714 йылда мишәрҙәр тарафынан Меркет-Мең улусы аҫаба башҡорттарынан һатып алған ерҙәрҙә ауыл булараҡ барлыҡҡа килә. XIX быуат уртаһында мишәрҙәр 28 кеше була. Уларҙан тыш, 1783 һәм 1794 йылғы килешеүҙәр буйынса аҫабалар типтәрҙәрҙе лә индерә.  VIII рәүиз буйынса улар 50 кеше иҫәпләнә. Улар барыһы ла Яубүләк ауылынан сыҡҡан.  Игенселек, малсылыҡ менән шөғөлләнгәндәр. Мәсет булған. 1906 йылда шулай уҡ 2 бакалея кибете теркәлгән.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (78 %).

## Географик урыны
* Район үҙәгенә тиклем (Талбазы): 10 км
* Яҡындағы тимер юл станцияһы (Аҡкүл): 40 км
## Урамдар

*Ленин урамы  () 
*Тыныслыҡ урамы  ()
*Күл урамы  ()
*Совет урамы  ()
*Усманов урамы  ()
*Цюрупа урамы  ()
*Чкалов урамы  ()
*Мәктәп урамы  ().

## Иҫкәрмәләр

## Һылтанмалар
* 1816 йылғы ревизия материалдары
* 1818-1834 йылғы ревизия материалдары
* 1834 йылғы ревизия материалдары
* 1850 йылғы ревизия материалдары
* 

## Сығанаҡтар
Кәлсер-Буран

**Кәлсер-Буран** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 318 кеше.
Почта индексы — 453474, ОКАТО коды — 80205831002.

## Тарихы
Кәлсер-Буран (Тимербай) — ул ерһеҙ башҡорттар һәм мишәрҙәр ауылы. 1795 йылда V рәүиз ваҡытында бында 12 башҡорт (61 кеше) һәм 10 мишәр (72 кеше) йорто иҫәпләнә. 1811 йылдан унда Сембер губернаһының Ҡурмыш өйәҙенән сыҡҡан хеҙмәтле татарҙар йәшәй. Мишәрҙәр Меркет-Мең улусы башҡорттары менән  XVIII быуаттың иң аҙағында үҙ ерҙәрен файҙаланыуҙы законлаштыра. Башҡорттарҙың ауылына нигеҙ һалыусының улы башҡорт Яуыш Буранов 1734—1823 йылдарҙа йәшәгән. Уның улы Иҫәнгилде лә билдәле. Кәлсер-Буран һәм Мырҙағол ауылдары халҡының туғандаш бәйләнештәре тураһында бер нисә ғаиләнең һуңғыһынан беренсеһенә күсенеп килеүе раҫлай. Башҡорттар араһында игенселектең яйлап таралыуы тураһында шундай мәғлүмәттәр һөйләй: 1842 йылда 76 кешегә 56 бот ужым һәм 448 бот яҙғы иген сәселгән.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — башҡорттар (79 %) йәшәй.

## Географик урыны

* Район үҙәгенә тиклем (Талбазы): 8 км
* Ауыл советы үҙәгенә тиклем (Яңы Кәлсер): 2 км
* Яҡындағы тимер юл станцияһы (Аҡкүл): 36 км.

## Урамдары
* Күл яны урамы ()
* Үҙәк урам ()
* Халтурин урамы ().
## Иҫкәрмәләр

## Һылтанмалар
* 1816 йылғы ревизия материалдары
* 1834 йылғы ревизия материалдары
* 1850 йылғы ревизия материалдары
* 

## Сығанаҡтар
Көйәҙебаш

**Көйәҙебаш** (; башҡа атамалары **Алёшкин**; **Майлыбүкән (Мөлли-Бүкән**) — Башҡортостан Республикаһының Ауырғазы районындағы ауыл. 2010 йылдың 14 октябренә ҡарата халыҡ һаны 618 кеше.
Почта индексы — 453483, ОКАТО коды — 80205804000.

## Географик урыны
* Район үҙәгенә тиклем (Талбазы): 13 км
* Яҡындағы тимер юл станцияһы (Аҡкүл): 16 км

## Тарихы
Ауылға Нуғай даруғаһы Меркет-Мең улусы башҡорттарының аҫаба ерҙәрендә 1795 йылда керҙәшлек килешеүе буйынса Алёшкино исеме (тәүге төпләнеүсе Алексей Артемьев исеменән) менән яңы суҡындырылған сыуаштар нигеҙ һала.
Ул саҡта 36 сыуаш иҫәпләнә. Был әле генә барлыҡҡа килгән ауыл тураһында һөйләй. Бишҡайын ауылынан 50 сыуаш күсеп килә. 1865 йылда 34 йортта 196 кеше йәшәй. 1920 йылда унда 82 йортта 535 сыуаш иҫәпләнгән. Ауылдың йәнә бер исеме — Майлыбүкән. 

Игенселек, малсылыҡ, сана һәм утын саналары яһау менән шөғөлләнгәндәр. 1906 йылда башҡа милләттәр өсөн мәктәп, бакалея кибете, мөгәзәй теркәлгән.

2005 йылдың 20 июлендәге 211-з «Башҡортостан Республикаһының административ-территориаль ҡоролошона тораҡ пункттарҙың ойошторолоуы, берләшеүе, бөтөрөлөүе һәм статусын үҙгәртеү, административ үҙәктәрҙе күсереү менән бәйле үҙгәрештәр индереү тураһында»ғы Закон ҡарар итә:

ст. 5. Тораҡ тибын ауыл тип биләдәләп, түбәндәге тораҡ пункттарҙың статусын үҙгәртергә:
1) Ауырғазы районында:
а) Батыр ауыл Советының Көйәҙебаш ауылының

б) Өршәк ауыл Советының Иҫке Әпсәләм ауылының

в) Сыуаш-Ҡарамалы ауыл Советының Сыуаш-Ҡарамалы ауылының


## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - сыуаштар (83 %).

## Урамдары
* Октябрҙең 50 йыллығы урамы  ()  
* Киров урамы  () 
* Йәштәр урамы  () 
* Баҡса урамы  () 
* Совет урамы  () 
* Үҙәк урам  () 
* Чапаев урамы  ()

## Билдәле шәхестәре
* Ғәлләмова Надежда Викторовна (22 июль 1959 йыл) — спортсы-тренер. 2003 йылдан Стәрлетамаҡтағы Олимпия резервы махсус спорт мәктәбе уҡытыусыһы. Еңел атлетика буйынса СССР-ҙың халыҡ-ара класлы спорт мастеры (1989). Башҡортостандың күренекле спортсыһы (1994). СССР (1988—1992), Рәсәйҙең (1993—1996) йыйылма командалары ағзаһы.

## Иҫкәрмәләр

## Әҙәбиәт
* Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7. 
* Асфандияров А. З. История сёл и деревень Башкортостана и сопредельных территорий — Уфа: Китап, 2009. — 744 б. — ISBN 978-5-295-04683-4. 

## Һылтанмалар
* 1816 йылғы ревизия материалдары
* 1818-1834 йылғы ревизия материалдары
* 1850 йылғы ревизия материалдары
*  
* Куезбашево на портале «Генеалогия и Архивы» 
* Село Куезбашево, Республика Башкортостан. Сайт «Командировка.ру» 
* Совет муниципальных образований Республики Башкортостан.
Ҡушкүл (Ауырғазы районы)

**Ҡушкүл** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 58 кеше.
Почта индексы — 453455, ОКАТО коды — 80215834000.

## Тарихы
1927 йылда  Тур-Уҫман ауылы күскенселәре тарафынан нигеҙ һалына
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - башҡорттар (46 %), татарҙар (26 %).

## Географик урыны

* Район үҙәгенә тиклем (Талбазы): 18 км
* Яҡындағы тимер юл станцияһы (Аҡкүл): 48 км

## Урамдары
* Ибраһимов урамы ()

## Иҫкәрмәләр
 
|Портал       = Башҡортостан ауылдары
|Викисловарь  = 
|Викиучебник  = 
|Викицитатник = 
|Викитека     = Башҡортостан Республикаһы Законы (№ 22-з, 16 июль, 2008 йыл.)
|Викивиды     = 
|Викиновости  = 
|Викисклад    = 
|Метавики     = 
|Проект       = Башҡортостан ауылдары
}}
Бәләкәй Ивановка (Ауырғазы районы)

**Бәләкәй Ивановка** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 12 кеше.
Почта индексы — 453499, ОКАТО коды — 80205828003.

2007 йылдың 10 сентяберенә тиклем рәсми исеме **84-се км тимер юл барагы**.

## Тарихы
Башҡортостан Республикаһының 2005 йылдың 20 июлендәге «Тораҡ пункттарҙың ойошторолоуы, берләшеүе, ҡайтанан теркәлеүе һәм статусын үҙгәртеү, административ үҙәктәрҙе күсереү менән бәйле Башҡортостан Республикаһының административ-территориаль ҡоролошона үҙгәрештәр индереү тураһында»ғы 211-з һанлы Законы менән Нуғаҙаҡ ауыл Советының 84 километрлыҡ тимер юл Барагы ҡасабаһы - ауыл тибын билдәләгән ауыл категорияһына индерелә.

2007 йылдың 10 сентябрендә 84 километрлыҡ тимер юл Барагы ауылы Бәләкәй Ивановка тип үҙгәртелә.

2005 йылдан хәҙерге статусын ала, 2007 йылдан алып хәҙерге исемен йөрөтә.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — башҡорттар (47 %), татарҙар (32 %).

## Географик урыны

* Район үҙәгенә тиклем (Талбазы): 32 км
* Ауыл советы үҙәгенә тиклем (Татар Нуғаҙағы): 5 км
* Яҡындағы тимер юл станцияһы (Нуғаҙаҡ): 5 км.

## Урамдары
* Тимер юлы урамы  ()

## Иҫкәрмәләр

## Һылтанмалар
*

## Әҙәбиәт
Кесе Ибрай

**Кесе Ибрай** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 2010 кеше.
Почта индексы — 453486, ОКАТО коды — 80205819002.

## Тарихы
Ауылға 1794 йылда Стәрлетамаҡ өйәҙендә Түбәнге Үҙән‑Түбә исеме менән яһаҡлы һәм хеҙмәтле татарҙар нигеҙ һала. 1865 йылда Ибрайҙа (Түбәнге Үҙән‑Түбә) 37 йортта 232 кеше йәшәгән. Игенселек, малсылыҡ, сана яһау менән шөғөлләнгәндәр. Мәсет, училище булған. Шулай уҡ Ҡораласыҡ булараҡ билдәле булған. 19 быуат аҙағынан хәҙерге исемен йөрөтә.

Кесе Ибрай ауылы — административ үҙәк.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — башҡорттар (67 %).

## Географик урыны

* Район үҙәгенә тиклем (Талбазы): 16 км
* Яҡындағы тимер юл станцияһы (Аҡкүл): 33 км

## Урамдары
* Үҙәк урам  ()
* Алмалы урам  ()

## Иҫкәрмәләр

## Һылтанмалар
*
Кесе Нуғаҙаҡ

**Кесе Нуғаҙаҡ** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 175 кеше.
Почта индексы — 453484, ОКАТО коды — 80205849004.

## Тарихы
Кесе Нуғаҙаҡ ауылы (Ҡотаймаҫ) XVIII быуат аҙағынан билдәле. 1797 йылда Оло Нуғаҙаҡ ауылының (хәҙер Сыуаш Нуғаҙағы ауылы) яңы суҡындырылған сыуаштары нигеҙ һала. 1865 йылда Ҡотаймаҫ исеме менән иҫәпкә алынған. 1870 йылғы мәғлүмәттәр буйынса Кесе Нуғаҙаҡ ауылында 106 кешенән торған 17 йорт булған. 
Киләһе быуат башына 34 йортта 200 кеше иҫәпкә алынған. 18 йылдан һуң йорттар һаны тағы ла 30-ға, ә халҡы 150 кешегә арта.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — сыуаштар (99 %).

## Географик урыны

* Район үҙәгенә тиклем (Талбазы): 25 км
* Ауыл советы үҙәгенә тиклем (Терәпә): 5 км
* Яҡындағы тимер юл станцияһы (Аҡкүл): 10 км.

## Урамдар
* Мәктәп урамы  ()
* Йәштәр урамы  ()
* Көнсығыш урамы  ()
* Үҙәк урам  ()

## Иҫкәрмәләр

## Һылтанмалар
* 1834 йылғы ревизия материалдары
* 1850 йылғы ревизия материалдары
* 
*

## Сығанаҡтар
Мәнеү

**Мәнеү** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 360 кеше.
Почта индексы — 453491, ОКАТО коды — 80205822007.

## Географик урыны
Мәҫәле йылғаһы (Ҡуғанаҡ йылғаһы ҡушылдығы) буйында урынлашҡан.
* Район үҙәгенә тиклем (Талбазы): 22 км
* Ауыл Советы үҙәгенә тиклем (Мәҫәле): 3 км
* Яҡындағы тимер юл станцияһы (Стәрлетамаҡ): 33 км

## Тарихы
Ауылға 1770 йылда Нуғай даруғаһы Меркет‑Мең улусы башҡорттарының аҫаба ерҙәрендә керҙәшлек килешеүе буйынса яңы суҡындырылған сыуаштар нигеҙ һала. Сыуаш-татар халҡы йәшәгән. Ауылдың икенсе исеме — Бишҡайын.  V рәүиз буйынса унда 300 сыуаш, 20 татар кешеһе булған. Бөтәһе лә суҡындырылғандар.  1795 йылда 320 кеше иҫәпкә алынған, 1865 йылда 70 йортта 471 кеше йәшәгән. 1920 йылда 120 йортта 766 кеше теркәлгән. V рәүиз икенсе ауылды — Кесе Мәнеүҙе лә асыҡлай. Бында мордвалар ҙа, сыуаштар ҙа йәшәгән, барлығы 172 кеше булған. Игенселек, малсылыҡ, умартасылыҡ менән шөғөлләнгәндәр. 1906 йылда бакалея кибете, мөгәзәй теркәлгән

## Этимологияһы
Ауылдың исеме антропономик сығышлы, уның тәүге төпләнеүсеһе Мәнеү (суҡындырылғандан һуң Максим Филиппов) исеме менән аталған.
## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу сараһына ярашлы, милләттең күпселеге - сыуаштар (93%).

## Милли составы
2002 йылғы Бөтә Рәсәй халыҡ иҫәбен алыу мәғлүмәттәре буйынса, ауылда йәшәүселәрҙең 93 проценты  — сыуаштар 

## Урамдары

* 1 Май урамы () 
* Урман урамы ()
* Тирмән урамы () 
* Баҫыу урамы () 
* Пушкин урамы ()
* Баҡса урамы ()
* Үҙәк урам ()
* Циолковский урамы ().

## Билдәле шәхестәре
* Никитин Николай Моисеевич (19.12.1926—14.10.2008), ауыл хужалығы алдынғыһы. Бөйөк Ватан һуғышында ҡатнашыусы. Социалистик Хеҙмәт Геройы (1981).

## Иҫтәлекле урындары
* Изге Блаженная Матрона Московская ғибәҙәтханаһы
## Видеояҙмаларҙа
* Село Манеево и храм Св. Блаженной Матроны Московской
* Храм Святой блаженной Матроны Московской села Манеево

## Иҫкәрмәләр

## Һылтанмалар
* 1811 йылғы ревизия материалдары
* 1816 йылғы ревизия материалдары
* 1818-1834 йылғы ревизия материалдары
*  
*
Кешәнне

**Кешәнне** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 417 кеше.

Почта индексы — 453474, ОКАТО коды — 80205831003.

## Географик урыны

* Район үҙәгенә тиклем (Талбазы): 9 км
* Ауыл советы үҙәгенә тиклем (Яңы Кәлсер): 5 км
* Яҡындағы тимер юл станцияһы (Аҡкүл): 39 км
## Тарихы
Ауылға Нуғай даруғаһы Меркет-Мең улусы башҡорттарының аҫаба ерҙәрендә 1746 йылда төҙөлгән керҙәшлек килешеүе буйынса (1758 йылда теркәлгән) яһаҡлы татарҙар (һуңынан улар типтәрҙәр ҡатламына күскән) нигеҙ һала. Ауырғазы йылғаһы буйындағы 1-се Атйетәр ауылы Кешәнне тип атала. XX быуат башында ул 208 йорттан тора, унда 613 ир-ат һәм 629 ҡатын-ҡыҙ йәшәй. Улар — татарҙарҙан типтәрҙәр. Игенселек, малсылыҡ, урман кәсептәре менән шөғөлләнгәндәр. Мәсет, училище булған. 1906 йылда мәсет, мәҙрәсә, 2 һыу тирмәне, бакалея кибете теркәлгән.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (57 %), башҡорттар  (42 %).

## Урамдары

*Гоголь урамы  ()  
*Тау арты урамы  ()
*Ленин урамы  () 
*Болон урамы  () 
*М.Ғафури урамы  ()
*Тыныслыҡ урамы  ()  
*Шишмә урамы  ()

## Билдәле кешеләр
* Бәхти Ғайсин (24 ғинуар 1930 йыл — 5 октябрь 1991 йыл) —  музыкант-аккордеонсы. РСФСР‑ҙың атҡаҙанған (1986), Башҡорт АССР-ының халыҡ (1962) артисы.
* Камалетдинов Мотаһар Мирхәйҙәр улы (1875—1938) — башҡорт дин әһеле. Башҡорт АССР-ы мосолмандары Үҙәк Диниә назараты мөфтөйө (1936).

## Тирә-яҡ мөхит
* Юшәле күле
## Иҫкәрмәләр

## Һылтанмалар
* 
* .
Макаров (Ауырғазы районы)

**Макаров** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 18 кеше.
Почта индексы — 453489, ОКАТО коды — 80205852009.

## Тарихы
Макаров ауылы (Иҫке Макаров, Евбүләк) мордвалар тарафынан нигеҙ һалына. Макар Алексеевтың (1719—1816) исеме менән аталған. Уның улдары Михаил (һөргөнгә ебәрелә), Андрей, Николай, Гаврила (1806 йылда рекрутлыҡҡа алына), Егор билдәле. V рәүиз был ауылды теркәмәй, әммә  VI рәүиз 1811 йылда уны 400 кешеһе менән иҫәпкә ала. 1902 йылда  162 йортта 1200 кеше йәшәй. Бында улус идараһы, фельдшер пункты, земство һәм ҡаҙна мордва мәктәптәре урынлашҡан булған.

Ауыл тораҡ пунктының *ауыл* статусын ҡасаба Башҡортостан Республикаһының 2005 йылдың 20 июлендәге «Тораҡ пункттарҙың ойошторолоуы, берләшеүе, бөтөрөлөүе һәм статусының үҙгәреүе, административ үҙәктәрҙең күсерелеүе менән бәйле Башҡортостан Республикаһының административ-территориаль ҡоролошона үҙгәрештәр индереү тураһында»,   211-з һанлы Законына ярашлы ала, ст.1:
6. Тораҡ тибын ауыл тип билдәләп, түбәндәге тораҡ пункттарҙың статусын үҙгәртергә: 
5) Ауырғазы районында:…
г) Туҡай ауыл Советының Макаров ҡасабаһы

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (62 %).

## Географик урыны

* Район үҙәгенә тиклем (Талбазы): 31 км
* Ауыл советы үҙәгенә тиклем (Туҡай): 4 км
* Яҡындағы тимер юл станцияһы (Шөңгәккүл): 52 км

## Урамдары
* Дача урамы  ()
* Завод урамы  ()
* Күл урамы  ()
* Ҡояш урамы  ()

## Иҫкәрмәләр

## Әҙәбиәт
* *

## Һылтанмалар
Мәҫәле

**Мәҫәле** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 592 кеше.
Почта индексы — 453491, ОКАТО коды — 80205822001.

## Географик урыны
Мәҫәле йылғаһы (Ҡуғанаҡ йылғаһы ҡушылдығы) буйында урынлашҡан.
* Район үҙәгенә тиклем (Талбазы): 23 км
* Яҡындағы тимер юл станцияһы (Стәрлетамаҡ): 30 км

## Тарихы
Ауылға Нуғай даруғаһы Меркет-Мең улусы башҡорттарының аҫаба ерҙәрендә 1760 йылда керҙәшлек килешеүе буйынса Свияжск һәм Сембер өйәҙҙәренең яңы суҡындырылған сыуаштары Үрге Мәҫәле исеме менән нигеҙ һала. XVIII быуатта бер үк Үрге- һәм Түбәнге Мәҫәле исеме менән ике ауыл була. 1795 йылда беренсеһендә — 190, икенсеһендә 508 кеше иҫәпләнә. Түбәнге Мәҫәле ауылынан Өфө өйәҙенең Ҡырмыҫҡалы һәм Имәнлекүл ауылдарына 50 кеше күсенә. Унда мордвалар ҙа йәшәгән. Һуңыраҡ яҙылған документтарҙа 1902 йылда 1342 кеше йәшәгән 209 йорт булған Мәҫәле ауылын (Үрге Мәҫәле) ғына табырға мөмкин. Ҡаҙна сыуаш мәктәбе эшләгән. 18 йылдан һуң йорттар һаны 270-кә арта, әммә халыҡ һаны үҙгәрмәгән килеш тиерлек ҡала. Мәҫәле ауылы 1774 йылдың сентябре аҙағында унда полковник Шепелев етәкселегендәге яза биреү командаһы тороуы менән дә билдәле, унан ул Ырымбур губернаторы Рейнсдорпҡа рапортында башҡорт старшина-пугачевсыларының үҙ ғәйебен танып, генерал-майор П.С. Потемкинға баш эйеп килеүҙән баш тартыуҙары тураһында хәбәр итә. 

Игенселек, малсылыҡ, умартасылыҡ менән шөғөлләнгәндәр. Сиркәү, 2 һыу тирмәне булған. 20 быуат башынан хәҙерге исемен йөрөтә. 1906 йылда сиркәү, училище, 3 һыу тирмәне, шарап һәм 3 бакалея кибете, мөгәзәй теркәлгән.

Башҡортостан Республикаһының Үҙәк дәүләт архивында Өфө губернаһының Поповтың халыҡ училищеларын ҡарау тураһында отчеты һаҡлана. Унда 1884 йылдың 2 февралендә асылған 8-се Мәҫәле сыуаш училищеһы телгә алына. Уҡыусылар һаны: малайҙар — 37; ҡыҙҙар — 4, йәмғеһе — 41..

1910 йылда ауылда янғын сыға, һөҙөмтәлә ҡорам һәм мәктәп менән бергә 85 йорт янып китә. Янғындан һуң Изге Николай Чудотворец хөрмәтенә сиркәү төҙөлә. Тәүҙә ғибәҙәтхана ғына булған, һуңынан алпауыт Карташов аҡсаһына төкәтмә эшләнә. 1930-31 йылдарҙа сиркәү ябыла.

1932 йылда кулак йорттарынан 5 бүлмәле мәктәп бинаһы йыйыла. Һуңынан сиркәү бинаһы шулай уҡ мәктәп өсөн ҡулайлаштырыла.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт — сыуаштар (93 %).

## Урамдары

* Гагарин урамы  ()
* Карл Маркс урамы  ()
* Пушкин урамы  ()
* Яр буйы урамы  ()
* Төньяҡ урам  ()
* Совет  урамы  ()
* Үҙәк урам  ()
* Чапаев  урамы  ()
* Мәктәп  урамы  ()

## Билдәле шәхестәре
* Петров Григорий Кузьмич (19 декабрь 1931 йыл — 17 сентябрь 2016 йыл) — алдынғы нефтсе, быраулаусылар бригадиры. Социалистик Хеҙмәт Геройы (1973).

## Видеояҙмаларҙа
* Аургазинский район-Месели-Масленница

## Иҫкәрмәләр

## Һылтанмалар
* 
* 1850 йылғы ревизия материалдары
* 1834 йылғы ревизия материалдары
* 
*
Миңнебай

**Миңнебай** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 27 кеше.
Почта индексы — 453486, ОКАТО коды — 80205819004.

## Тарихы
1814 йылда Абдулла ауылынан 4 ғаилә (улы Ҡотлобулат менән Ғәфиәт Мусин, Ҡотолмбәт Һөйәрғолов, улы Килмөхәмәт менән Байгилде Кинйәбаев) һәм Түрһәғәҙе ауылынан бер ғаилә яңы урында яңы ауылға нигеҙ һала. Ул Абдулла ауылынан сыҡҡан Миңнебай Ишкәйевтың исемен ала. Уның улдары Ҡотломөхәмәт менән Ҡолмөхәмәт тә билдәле. 1859 йылда Минебай ауылында 25 аҫаба ер биләүсе йәшәй. 1920  йылда беренсе совет халыҡ иҫәбен алыу 37 йортта 74 кешене асыҡлай.
Миңнебай халҡы игенселектә лә ҙур уңышҡа өлгәшә: 20 кешегә 32 бот ужым, 144 бот ярауай иген сәселә.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - башҡорттар (88 %).

## Географик урыны

* Район үҙәгенә тиклем (Талбазы): 15 км
* Ауыл советы үҙәгенә тиклем (Кәбәч): 7 км
* Яҡындағы тимер юл станцияһы (Аҡкүл): 22 км

## Урамдары
* Ибраһимов урамы  ()

## Иҫкәрмәләр

## Һылтанмалар
* 1816 йылғы ревизия материалдары
* 1850 йылғы ревизия материалдары
* 

## Сығанаҡтар
Мостафа (Ауырғазы районы)

**Мостафа** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 432 кеше.
Почта индексы — 453483, ОКАТО коды — 80205804004.

## Географик урыны

Күҙйылға йылғаһы (Ағиҙел йылғаһы бассейны) буйында урынлашҡан.
* Район үҙәгенә тиклем (Талбазы): 8 км
* Ауыл советы үҙәгенә тиклем (Көйәҙебаш): 7 км
* Яҡындағы тимер юл станцияһы (Аҡкүл): 23 км

## Тарихы
1760 йылдың 14 декабрендә сотник Төрөмбәт Ырыҫҡолов етәкселегендә Меркет-Мең улусының Төрөмбәт, Дәүләт, Өнгәр, Буран ауылдарының аҫаба башҡорттары Ҡарамалы ауылынан яһаҡлы татарҙарҙан биш йорто менән Мостафа Дүсмәтовты (унан тыш мулла Ғүмәр Абдуллин, Исай Рысаев, Собханғол Мырҙаҡаев, Әҙилморат Мәмәдилиндарҙы), Ырымбур ҡалаһы Сәйет слободаһынан татар Үтәгән Бигәшевты, шулай уҡ Юрматы улусынан башҡорт Иҙелбәковты, Тамьян улусынан Ғәбделсәләм Күсәрбаевты һәм Кәлсер-Табын улусынан Яҡшыбай Рәхимҡоловты индерә. Бөтә был керҙәштәр һәр йорттан бер тапҡыр 8-шәр һум түләп күсеп ултыра, башҡаса уларҙан бер ниндәй ҙә түләү талап ителмәй. Шулай итеп, ауыл яһаҡлы татар Мостафа Дүсмәтов исеме менән атала башлай, ә икенсе исеме Ҡарамалы булып ҡала. Һуңынан Мостафа Дүсмәтов башҡалар менән бергә типтәр ҡатламына күсеп, типтәр старшинаһы булып китә. Уның улдары ла билдәле. Башҡа документта был ауылда типтәрҙәрҙең барлыҡҡа килеү ваҡыты Меркет-Мең улусы аҫабалары менән керҙәшлек килешеүе төҙөгән 1747 йыл тип күрһәтелгән. Тимәк, типтәрҙәр яһаҡлы татар һәм ерһеҙ башҡорттарға ҡарағанда иртәрәк барлыҡҡа килгән. IV рәүиз буйынса 1783 йылда типтәр ир-ат — 73, 1834 йылда 123 кеше иҫәпләнгән. 1811 йылда бында Түбәнге Новгород губернаһының Сергач өйәҙе Әхтәр ауылынан 15 яһаҡлы татар күсеп ултыра. X рәүиз буйынса 1859 йылда 33 йорт типтәрҙәр (210 ир-ат һәм 207 ҡатын-ҡыҙ) һәм 5 йорт башҡорттар (30 ир-ат һәм 33 ҡатын-ҡыҙ) була. Өҫтәүенә башҡорттар - аҫаба, ә типтәрҙәр керҙәш итеп күрһәтелгән.. 
Игенселек, малсылыҡ, урман кәсептәре менән шөғөлләнгәндәр. Мәсет, училище булған. 1906 йылда 2 мәсет, мәктәп, 3 бакалея кибете, 2 мөгәзәй теркәлгән.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (64 % %), башҡорттар (34 %).

## Видеояҙмаларҙа

*275 летие д.Мустафино Аургазинского района

## Урамдары

* 1 Май урамы  ()
* 7 Ноябрь урамы  ()
* Ғ.Туҡай урамы  ()
* Киров урамы  ()
* Космонавтар урамы  ()
* М.Ғафури урамы  ()
* Пушкин урамы  ()
* Совет урамы  ()
* Үҙәк урам  ().

## Иҫкәрмәләр

## Һылтанмалар
* 1850 йылғы ревизия материалдары
* .
Нуғаҙаҡ

**Нуғаҙаҡ** () — Башҡортостандың Ауырғазы районындағы ауыл. 2010 йылдың 14 октябренә ҡарата халыҡ һаны 14 кеше.
Почта индексы — 453499, ОКАТО коды — 80205828005.

2007 йылдың 10 сентяберенә тиклем рәсми исеме **Нуғаҙаҡ станцияһы**.

## Тарихы
Ауыл тимер юлы төҙөлгән саҡта барлыҡҡа килгән. Ауылда тимер юл инфраструктураһын хеҙмәтләндереүсе кешеләрҙең ғаиләләре йәшәгән.
«Тораҡ пункттарҙың ойошторолоуы, берләшеүе, бөтөрөлөүе һәм статусын үҙгәртеү, административ үҙәктәрҙе күсереү менән бәйле Башҡортостан Республикаһының административ-территориаль ҡоролошона үҙгәрештәр индереү тураһында» Башҡортостан Республикаһының 2005 йылдың 20 июлендәге 211-з Законына ярашлы, Нагадак станцияһы ҡасабаһы ауыл статусын ала, 1-се статья:

6. тораҡ тибын ауыл тип билдәләп, түбәндәге тораҡ пункттарҙың статусын үҙгәртергә…

5) Ауырғазы районында:

2) Нуғаҙаҡ ауыл советының Нуғаҙаҡ станцияһы ҡасабаһының;

2007 йылдың 10 сентябренә тиклем Нуғаҙаҡ станцияһы ауылы тип йөрөтөлә.
Исем алмаштырыу РФ Хөкүмәтенең 2007 йылдың 10 сентябрендәге 522-се «Адыгея Республикаһында, Башҡортостан Республикаһында, Ленинград, Смоленск һәм Силәбе өлкәләрендә географик объекттарға атама биреү һәм географик объекттарҙы үҙгәртеү тураһында»ғы ҡарарына ярашлы үтә.
 Башҡортостан Республикаһында исемен үҙгәртергә:

…Ауырғазы районында — Дарьино станцияһы ауылын Дарьино ауылына, Иҫке Төрөмбәт ауылын Дүртөйлө ауылына, 84 км тимер юлы барагы ауылын Кесе Ивановка ауылына, Туҡай ауыл Советы биләмәһендәге Ивановка ауылын Иҫке Ивановка ауылына, Нуғаҙаҡ станцияһы ауылын Нуғаҙаҡ ауылына

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (27 %), башҡорттар (40 %).

## Географик урыны

* Район үҙәгенә тиклем (Талбазы): 30 км
* Ауыл советы үҙәгенә тиклем (Татар Нуғаҙағы): 3 км
* Тимер юлы **Нуғаҙаҡ** аша үтә

## Транспорты
Ауылда Куйбышев тимер юлы Ҡарламан-Мораптал тимер юлы һыҙығының Нуғаҙаҡ туҡталышы пункты урынлашҡан. Стәрлетамаҡҡа, Өфөгә, Олокүлгә тиклем көн һайын ҡала яны пассажирҙар бәйләнеше бар.
## Урамдары
Тимер юлы урамы  ()

## Иҫкәрмәләр

## Һылтанмалар
* 1859 йылғы ревизия материалдары
*  Асфандияров А. З. История сел и деревень Башкортостана и сопредельных территорий  

## Сығанаҡтар
Мөҡсин (Ауырғазы районы)

**Мөҡсин** () — Башҡортостандың Ауырғазы районындағы татар ауылы. 2010 йылдың 14 октябренә ҡарата халыҡ һаны 37 кеше.
Почта индексы — 453471, ОКАТО коды — 80205816004.

## Географик урыны
* Район үҙәгенә тиклем (Талбазы): 27 км
* Ауыл советы үҙәгенә тиклем (Ишле): 8 км
* Яҡындағы тимер юл станцияһы (Аҡкүл): 51 км

## Тарихы
Мөҡсин ауылына XVIII быуаттың 70—80-се йылдар араһында мишәр старшинаһы Мөҡсин Әбделсәләмов тарафынан нигеҙ һалынған. Ауыл 1787 йылда бер документта телгә алына.  29 йылдан һуң  рәүиз ваҡытында 7 ихатала 50 мишәр кешеһе йәшәгән. 4 йортта ике- һәм өс ҡатынлылар йәшәгән. Былар йорт старшинаһы, мәзин, поход сотнигы һәм йорт яҫауылы булған. Ауылға нигеҙ һалыусыларҙың араһында улдары — поход старшинаһы Муллағол (уның улы Мирсаяф) һәм йорт старшинаһы Йосоп Мөҡсиновтар була. VIII ревизия барлығы 87 кешене асыҡлай. Улар башҡорттарҙың керҙәштәре.

## Халыҡ һаны
**Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)**

;Милли составы
2002 йылғы халыҡ иҫәбен алыу мәғлүмәтенә ярашлы, күпселек милләт - татарҙар (92 %).

## Урамдары
* Дача урамы  ()

## Билдәле шәхестәр
* Рәжәпов Мөхәмәт Солтан улы (25.7.1908—18.06.1971), инженер-электрик, дәүләт һәм йәмәғәт эшмәкәре. 1960—1963 йылдарҙа Башҡорт АССР-ы Халыҡ хужалығы  Советы рәйесе урынбаҫары. БАССР-ҙың 6-сы һәм 7-се саҡырылыш Юғары Советы депутаты. БАССР-ҙың атҡаҙанған фән һәм техника эшмәкәре (1958). Октябрь Революцияһы (1971), «Ҡыҙыл Йондоҙ» (1943) һәм «Почёт Билдәһе» (1945) ордендары кавалеры.

## Иҫкәрмәләр

## Һылтанмалар
*